НЧ’’Градина-Върбица 1894’’ с.Върбица

**ОТЧЕТ**

за дейността на читалището през 2022 г.

Народно читалище ‘’Градина-Върбица 1894’’ е традиционно,самоуправляващо се ,българско,културно-просветно сдружение с идеална цел,изградено върху принципите на доброволността,демократизма и автономията..То няма политическа насоченост и в дейността му могат да участват всички физически лица ,без оглед на ограничения във възраст,пол,политически и религиозни възгледи и етническо самосъзнание.

Читалището е юридическо лице с нестопанска цел,работещо в обществена полза с наименование:НАРОДНО ЧИТАЛИЩЕ ‘’ГРАДИНА-ВЪРБИЦА 1894’’,със седалище и адрес на управление-с.Върбица,ул.’’Божур’’9

**Мисия на читалището:**

Да създава и разпространява духовни ценности,чрез развиване на творческите способности и задоволяване на културните,образователните ,информационните ,социалните и др.потребности интереси на общността.

**Визия на читалището:**

НЧ’’Градина-Върбица 1894’’ е активен граждански център,съчетаващ традиция с иновативни идеи и допринасящ за устойчивото развитие на общността.

Дейността на НЧ’’Градина-Върбица 1894’’ през 2022 г. трябваше да е подчинена на следните приоритети:

-Запазване и надграждане на традиционните форми на работа в читалището

-Организиране на Кулинарния фестивал’’Върбица празнува!Празник на Дрипавата баница’’

-Повишаване на квалификационните умения на секретаря

-Развитие на партньорство с НПО,бизнеса и местната власт.

Предвид епидемиологичната обстановка в цялата страна,не можахме да реализираме голяма част от заложените дейности,но реализирахме други,нови такива.

За реализацията на постигнатите резултати,ще направим отчет по видове дейности:

**1.БИБЛИОТЕЧНА ДЕЙНОСТ**

Библиотеката при НЧ’’Градина-Върбица 1894’’ и през 2022 г.успешно разработи и реализира проект кум Министерство на културата по програма ‘’Българските библиотеки-съвременни центрове за четене и информираност’’ 2022,в резултат на което обогати библиотечния си фонд с 86 нови заглавия ,на стойност 1 392,98 лв.

-книжен фонд – 11 014

-читатели – 58 , от които деца до 14 г. – 23

- брой посетители – 534

- заети библиотечни документи – 155

- нови библиотечни документи – 86

**2.Участия в обучения за повишаване на квалификацията ,работни срещи и др.дискусии**

-Участие в разяснителен уебинар,свързан с конкурс ,,Развитие на селския туризъм в Северна България’’

-Участие в уебинар ,,Ускори успеха’’ по проект ,,Информиране,ангажиране,успех’’

-Участие в обучение на тема :ЮЛНЦ и мерките срещу изпиране на пари,и финансирането на тероризма

-Участие в дискусионен онлайн семинар на тема ,,Лъжата-малкото бягство…или…’’-организиран от НЧ,,Св.Св.Кирил и Методий 1985’’ гр.Бургас.

-Участие в обучение за осигуряване на Здравословни и безопасни условия на труд.

-Участие в дискусионен семинар на тема ,,Ние сме жени!Обединени и независими’’

-Участие в дискусионен семинар на тема:,,Поколенията-ръка за ръка’’

**3.Работа по проекти,осъществено сътрудничество с други културни институции**

-Участие в проекта ‘’ДАР-Дигитални Алтернативи за Развитие’’-проекта се изпълнява от платформа ‘’АГОРА” и е финансиран по Фонд Активни граждани България

-Реализиран проект по програма ‘’ББСЦЧИ 2022’’ към Министерство на културата

**4.Любителско художествено творчество:**Към читалището функционират 4 любителски групи:

-група за обработен фолклор

- група за автентичен фолклор

-група за възстановка на народни обичаи

-група за стари градски песни

**5.Клубно-кръжочна дейност**

-Клуб по приложни изкуства ‘’От нашите сръчни ръце’’

-Кулинарен клуб

-Клуб на доброволеца

-Клуб по флористика

**6.Културно –просветна дейност**

**6.1.Организирани събития и прояви в читалищната библиотека:**

-1.Тематичен кът по повод 174 години от рождението на Христо Ботев

-Тематичен кът по повод годишнина от рождението на Георги Караславов

-Тематичен кът по повод годишнина от рождението на Пейо Яворов

-Тематичен кът по повод Ден на лозаря и винаря-14 февруари

-Поетичен рецитал,посветен на Международния ден на жената

-Празнична програма и текатичен кът по повод Първа пролет

-‘’Дете ,което чете-ще стане възрастен,който мисли’’-инициатива по повод 23 април-Световен ден на книгата

-‘’Жив е той,жив е …’’-тематичен кът по повод 146 години от смъртта на Христо Ботев

-‘’Билките –зеленото богатство на България’’-образователна презентация с децата от ОУ’’В.Левски’’

-‘’В чудния свят на билките’’-образователна инициатива с децата от ДГ’’Слънчице’’

-Тематичен кът по повод годишнина от рождението на Йордан Йовков

-Тематичен кът по повод годишнина от рождението на Асен Босев

**6.2.Прояви организирани от читалището:**

-Бабинден-възстановка на обичая ‘’Бабуване’’

-Подари усмивка’’ –инициатива по повод 1 март

-Поднасяне на венци и цветя на паметника по повод Националния празник на България

-‘’Пробуждане с хоро’’

-Кулинарен фолклорен фестивал ‘’Върбица празнува!Празник на Дрипавата баница’’

-‘’Щарено,писано ,Великденско’’-изработване и поставяне на Великденска украса в централната част на селото

-Детски празник по повод 1 юни

**6.3.Участие в празници и фестивали организирани от други институции:**

-Участие в Празник на Горнооряховския суджук

-Участие във фолклорен празник ‘’Шарено пиле петровско’’ с.Церова кория

-Участие в 8 фолклорен разник’’Под липите на Горна Липница’’ с.Горна Липница

-Участие в 11 кулинарен фестивал ‘’Банатски вкусотии-традициите на моето село’’ с.Асеново,обл.Плевен

**7.Виртуално читалище:**

Предвид епидемиологичната обстановка в страната,голяма част от дейността на читалището се прехвърли във виртуалното пространство.

За да привлечем нови посетители и да популяризираме работата на библиотеката,реализирахме няколко виртуални рубрики:

-‘’Чети с нас’’

-Нашето село е приказка от древността’’

-‘’Виж България’’

-Годишнина от рождениео на…’’

-Виртуално отбелязване на 2 април-международен ден на детската книга

-Виртуална Великденска изложба

-‘’В цветната градинка на …’’

-‘’Коледния дух у дома’’

През 2021 година НЧ’’Градина –Върбица 1894’’ е участвало в 42 онлайн конкурси и инициатива ,организирани от читалища в страната.

**8.Кампании:**

В партньорство с Фондация Лале,в рамките на инициативата ‘’Дни на добри дела’’ реализирахме доброволческа акция,в рамките на която боядисахме парковата мебел в централната част на селото ,облагородихме и зацветихме изоставени тревни площи.

**9.Публичност и медийни изяви:**Предвид популярността ,която придоби читалището по повод отличията,които печели и предвид разнообразната и новаторска дейност,която развива,намираме широк отзвук в пресата и радио ефира.Нашите прояви се отразяват както от местната ,така и от националната преса .Многократно давахме интервюта за различни радиостанции.

**10.Проблеми:**

-лошо състояние на материалната база,което не ни позволява да провеждаме мероприятия на закрито

-липса на достатъчно средства,за да осъществим всички идеи,които имаме